RO Jurnalul Oficial al Uniunii Europene C 267/36

Comunicare a Guvernului francez privind Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, exploatare și extracție a hidrocarburilor (1)

(Aviz privind cererea de autorizație exclusivă de prospectare a hidrocarburilor lichide sau gazoase, denumită „Permis de Nogent-sur-Seine”)

(Text cu relevanță pentru SEE)

(2007/C 267/12)

La 21 mai 2007, societatea Toreador Energy France S C S, cu sediul social în 9, rue Scribe, F-75009 Paris, a înaintat o cerere de obținere a unei autorizații exclusive, pentru o perioadă patru ani, de prospectare a hidrocarburilor lichide sau gazoase, denumită „Permis de Nogent-sur-Seine”, pentru o suprafață de aproximativ 398 de kilometri pătrați situată în departamentele Aube, Marne și Seine și Marne.

Prezenta cerere are o parte comună cu cererea înaintată la data de 28 februarie 2007 de societatea Renouveau Energie Ressources, cu sediul social în 16, rue de Vivienne, F-75002 Paris, care a solicitat obținerea unei autorizații de prospectare a hidrocarburilor lichide sau gazoase, denumită „Permis de la Folie de Paris”, pentru o suprafață de aproximativ 962 de kilometri pătrați situată în departamentele Seine și Marne, Marne și Aube.

Prezentul aviz privește suprafață exterioară a acestei părți comune. Perimetrul acestei părți exterioare este delimitat de arcele meridiane și de paralelele care se unesc succesiv cu punctele definite în cele ce urmează prin coordonatele lor geografice, meridianul de origine fiind cel al Parisului.

Limite Longitudine Latitudine A 1,10 °E 53,90 °N B 1,30 °E 53,90 °N C 1,30 °E 53,80 °N D 1,10 °E 53,80 °N

Depunerea cererilor

Solicitanții care depun cererea inițială și cei care depun cereri concurente trebuie să demonstreze că îndeplinesc condițiile stabilite la articolele 4, 5 din Decretul nr. 2006-648 din 2 iunie 2006 privind drepturile de exploatare minieră și drepturile de depozitare subterană (Journal officiel de la République française din 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului aviz, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile concurente sunt adresate ministrului responsabil de sectorul minier, la adresa indicată mai jos.

Criterii și termene de atribuire a drepturilor

Deciziile privind cererea inițială și cererile concurente sunt luate în conformitate cu criteriile de atribuire a drepturilor de exploatare minieră stabilite la articolul 6 din decretul menționat într-un interval de doi ani, cu începere de la data primirii cererii inițiale de către autoritățile franceze, și anume până cel târziu la 26 iunie 2008.

Condiții și cerințe privind derularea activității și încetarea acesteia

Solicitanții sunt invitați să consulte articolele 79 și 79.1 din codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (Journal officiel de la République française din 3 iunie 2006).

Orice informații suplimentare pot fi obținute de la Ministerul Ecologiei, Dezvoltării și Amenajării Durabile a Teritoriului (Direcția Generală Energie și Materii Prime, Direcția Resurse Energetice și Minerale, Biroul Legislației Miniere) [Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière)], 61, Bulevard Vincent Auriol, Télédoc 133, F-75703 Paris Cedex 13 [telefon (33) 144 97 23 02 sau (33) 153 94 14 72, fax (33) 144 97 05 70].

Actele cu putere de lege și normele administrative menționate anterior pot fi consultate pe site-ul Légifrance, la adresa:

http://www.legifrance.gouv.fr

(1) JO L 164, 30.6.1994, p. 3.